Ο  **Γιώργος Κούτσης** (γεννημένος στις 10 Σεπτεμβρίου 1973, στην Αθήνα) είναι Έλληνας πρώην ποδοσφαιριστής και νυν προπονητής ποδοσφαίρου. Κατά τη διάρκεια της ποδοσφαιρικής του καριέρας αγωνίστηκε κυρίως ως μέσος σε διάφορες ομάδες όλων των εθνικών κατηγοριών.Είναι κάτοχος διπλώματος UEFA PRO.

Ποδοσφαιρική καριέρα
--------------------

Ο Κούτσης ξεκίνησε την καριέρα του το 1993, αγωνιζόμενος με τα χρώματα της τοπικής Άρη Πετρούπολης. Το 1995 μεταγράφηκε στον Πανναυπλιακό και το 1996 στον  Πανελευσινιακό με τον οποίο αγωνίστηκε στην Α’ Εθνική. Τον Δεκέμβριο του 1999 πραγματοποίησε το μεγάλο άλμα της καριέρας του, όταν και μεταγράφηκε στον Άρη του Κοντομηνά,  όπου και παρέμεινε για τρία χρόνια. Πραγματοποίησε το ντεμπούτο με τους «κίτρινους» στις 16 Ιανουαρίου 1999, στον αγώνα Άρης-ΟΦΗ 3-1. Αγωνίζονταν κυρίως ως αμυντικός μέσος. Στη του θητεία με τους «κίτρινους», είχε συνολικά 105 συμμετοχές (76 για το Πρωτάθλημα, 26 για το Κύπελλο Ελλάδας) και 3 για το  Κύπελλο ΟΥΕΦΑ). 

Τον Γενάρη του 2002, έμεινε ελεύθερος και υπέγραψε τριετές συμβόλαιο συνεργασίας με τον ΠΑΟΚ. Με τον ΠΑΟΚ κατέκτησε και το μοναδικό τρόπαιο της καριέρας του, το κύπελλο Ελλάδας του 2003. Μάλιστα είναι ο μοναδικός ποδοσφαιριστής που έχει σκοράρει σε αγώνες ΠΑΟΚ-Άρης για λογαριασμό και των δύο ομάδων. 

Τον Ιανουάριο του 2005 μετακόμισε στη Χαλκηδόνα  και το επόμενο καλοκαίρι στο διάδοχο ποδοσφαιρικό σχήμα της Χαλκηδόνας, τον Ατρόμητο Αθηνών. 
Το 2017 μεταγράφηκε στον Αγροτικός Αστέρας, στον οποίο και ολοκλήρωσε την ποδοσφαιρική του καριέρα, το 2011.

Συνολικά κατέγραψε 461 συμμετοχές και 40 γκολ [Α' Εθνική (209 ματς), Β’ (164 ματς), Γ’ (22 ματς) και Κύπελλο (66 ματς)]. Παράλληλα έχει αγωνιστεί σε ευρωπαϊκές διοργανώσεις με τη φανέλα του Άρη, του ΠΑΟΚ, και του Ατρόμητου 13 φορές και έχει σκοράρει ένα τέρμα.

Εθνική ομάδα
------------

Ο Κούτσης υπήρξε διεθνής με την Εθνική Ελλάδας, έχοντας 5 συμμετοχές με το εθνόσημο.

Προπονητική καριέρα
-------------------

Μετά το τέλος της ποδοσφαιρικής του πορείας ακολούθησε την καριέρα του προπονητή, αρχικά στον Αγροτικό Αστέρα Β’ (2011-12) και στη συνέχεια στους πάγκους των: Παναχαϊκή (2012-2013), Φωκικού (2013-14) , Ηρακλή Ψαχνών (2014), Ολυμπιακού Βόλου (2014-15), ξανά του Αγροτικού Αστέρα (2015) , Πανηλειακού (2017-18), Νίκης Βόλου (2018) , Παναργειακού (2019) , Αστέρας Βλαχιώτη (2019-2020), Καλλιθέας (2021), ΙΕΚ ΔΕΛΤΑ 360 FC (2021) , ξανά στον Πανηλειακό (2022) και Αγίου Νικολάου Κρήτης (2022-23).
Από τις 21 Φεβρουαρίου 2023 είναι προπονητής του Θερμαϊκού Θέρμης.

Παραπομπές
----------

1. ↑  Γιώργος Κούτσης: Ο προπονητής του Θερμαϊκού επιστρέφει στην Τούμπα
2. ↑  Α Ρ Η Σ 1998-1999
3. ↑   ΑΡΗΣ-ΟΦΗ 3-1 1998-99
4. ↑  Κούτσης στο Sport24.gr: "Πήραμε Κύπελλο με μπάτζετ της ξεφτίλας"
5. ↑  Γιώργος Κούτσης: Ο μόνος που έχει σκοράρει σε ΠΑΟΚ-Άρης για λογαριασμό και των δύο ομάδων!
6. ↑  Ανακοίνωσε Κούτση η Χαλκηδόνα
7. ↑  Όταν ο Γιώργος Κούτσης αγωνιζόταν βασικός με την Εθνική Ανδρών…
8. ↑  Γ’ Εθνική: Οι 39 προπονητές της κατηγορίας που… έφαγαν με το κουτάλι τα γήπεδα ως παίκτες
9. ↑  Νέος προπονητής ο Γιώργος Κούτσης
10. ↑  «Πρώτη» και… μήνυμα Κούτση στον Φωκικό
11. ↑  Ολυμπιακός Βόλου: Ανακοινώθηκε ο Κούτσης
12. ↑  Ολυμπιακός Βόλου: Κούτσης τέλος, ανακοινώθηκε Ελευθερόπουλος!
13. ↑  Ανέλαβε ο Κούτσης
14. ↑  Αγροτικός Αστέρας: Tέλος ο Κούτσης
15. ↑  Ο Γιώργος Κούτσης νέος τεχνικός της Νίκης Βόλου
16. ↑  Ο Γιώργος Κούτσης προπονητής του Παναργειακού
17. ↑  Εθνική: Με τον Γ. Κούτση στον πάγκο συνεχίζει ο Αστέρας Βλαχιώτη
18. ↑  ΠΑΕ Καλλιθέα: Με Κούτση στον πάγκο της "τρέχει" προς την πρεμιέρα της FL
19. ↑  Ο Γιώργος Κούτσης ανέβαλε την ΙΕΚ ΔΕΛΤΑ 360 FC
20. ↑  Βρήκε νέα ομάδα στην Γ’ Εθνική ο Γιώργος Κούτσης
21. ↑  Από την Κρήτη, στον Βορρά ο Κούτσης

Εξωτερικοί σύνδεσμοι
--------------------

* Ποδοσφαιρικό προφίλ του Γ.Κούτση στο transfermarkt.com
* Προπονητικό προφίλ του Γ.Κούτση στο transfermarkt.com
* (Αγγλικά) Προφίλ Γιώργος Κούτσης στο Soccerway
* Γιώργος Κούτσης στην ιστοσελίδα National-Football-Teams.com
* (Αγγλικά) Γιώργος Κούτσης στο WorldFootball.net
* Profile at Onsports.gr